සුදු කොඩි නඩුවේ තීන්දුව ප්‍රකාශයට පත් කොට විනිසුරු මඩුල්ල පිටව ගිය පසු මහාධිකරණ ශාලාවේ පුටු පොළොවේ ගසා මේස උඩ නැඟ අශෝභන ලෙස කළහ කළ නීතිඥවරුන්ට එම අසුන්වල සිට යළි නඩු කටයුතු කළ හැකිදැයි මහාධිකරණ විනිසුරු දීපාලි විජේසුන්දර මහත්මිය ඊයේ (21) විවෘත අධිකරණයේදී විමසුවාය.නීතිඥවරුන් හැසිරුණ ආකාරය අධිකරණ ආරක්‍ෂක කැමරාවල සටහන්වී ඇති බවත්, මාධ්‍ය නොදුටු එම පැත්ත මාධ්‍යයන්හි වාර්තාවිය යුතුව තිබූ බවත් විනිසුරුවරිය සඳහන් කළාය.යම් අධිකරණ තීන්දුවකට නීතිඥවරුන් සෑහීමකට පත් නොවන්නේ නම් කළ යුතුව ඇත්තේ එය අධිකරණයට පැමිණිලි කිරීම මිස මේ ආකාරයට හැසිරීම නොවන බව පෙන්වා දුන් විනිසුරුවරිය, මෙය අධිකරණ ඉතිහාසයේ ප්‍රථම වතාවට සිදුවූ දෙයක් බවත්, එය අධිකරණයට කැළලක් බවත් පැවැසුවාය.